Fernisering: Law Shifters | www.nikolajkunsthal.dk
Fernisering: Law Shifters
Tænk, hvis der fandtes en lovmaskine, der sluger almindelige menneskers ideer og omdanner dem til lovforslag skrevet i officielt juridisk sprog – eller til poetiske digte. En sådan maskine findes nu i Nikolaj Kunsthal. Kom med til ferniseringen d. 11. januar 2018 kl.15-17 og oplev udstillingen Law Shifters.
Law Shifters er en ny udstilling skabt af den danske kunstner Stine Marie Jacobsen, der siden 2016 har arbejdet på sit internationale kunstprojekt af samme navn. Et projekt, der både er i dialog med og leverer modspil til de eksisterende love, og som derved sætter borgernes ret til direkte demokrati på dagsordenen. Stine Marie Jacobsen er blandt andet kendt for sine antiterror-og antivoldprojekter.
Til ferniseringen vil kunstneren vil være til stede og fortælle om udstillingen. Også jurist Rasmus Kamstrup Bogetoft og udstillingskoordinator Helene Nyborg vil sige et par ord. Der er gratis indgang.
Vi ses torsdag d. 11. januar fra kl. 15-17. OBS dørene åbnes kl. 15 - og ikke før grundet ombygning.
Torsdag 11. januar 15:00 til 17:00